laion/Wikipedia-Exotic huggingface dataset:
זמיר שורר

זמיר שורר (נולד ב-1951) הוא נוירולוג ונוירולוג ילדים, פרופסור לנוירולוגיה בפקולטה למדעי הבריאות, באוניברסיטת בן-גוריון בנגב, מנהל היחידה והמרפאה לנוירולוגיית הילד, חטיבת הילדים במרכז הרפואי סורוקה מתחומי עיסוקיו ומחקריו: אפילפסיה, מחלות עצב-שריר. שורר נולד בשכונה ג' בבאר שבע. כיהן כיושב ועד התלמידים בבית הספר היסודי "נטעים", ובהמשך סיים את תיכון מקיף א' באר שבע. במקביל היה חניך בקן של "השומר הצעיר" בבאר שבע בשנת 1974 התקבל למחזור הראשון של לימודי הרפואה באוניברסיטת בן-גוריון בנגב. בשנת 1980 סיים את לימודיו שם. לאחר שנת סטאז' התמחה בנוירולוגיה של המבוגר, במחלקה לנוירולוגיה, מרכז הרפואי סורוקה. במקביל השתלם בנוירולוגיה ובנוירולוגיית ילדים בבית החולים "Groote Schuur" באוניברסיטת קייפטאון בדרום-אפריקה. בשנת 1995 השתלם במחלות שריר בבית החולים "Hammersmith" (אנ') בלונדון. בשנת 2000 השתלם באפילפסיה בבית החולים "Great Ormond Street Hospital" (אנ') בלונדון. במשך שנים היה שורר נוירולוג הילדים היחיד באזור הנגב (אוכלוסייה של 380,000 ילדים). Shorer Z, Wajsbrot E, Liran TH, Levy J, Parvari R. A Novel Mutation in SCN9A in a Child With Congenital Insensitivity to Pain. Pediatr Neurol. Pediatr Neurol. 2014 Jan;50(1):73-6 Shorer Z, Bachner Y, Guy T, Melzer I. Effect of Single Dose Methylphenidate on Walking and Postural Stability Under Single- and Dual-Task Conditions in Older Adults--A Double-Blind Randomized Control Trial, J Gerontol A Biol Sci Med Sci. 2013 Jul 10 Geva-Dayan K, Shorer Z, Menascu S, Linder I, Goldberg-Stern, Heyman E, Lerman-Sagie, T, Ben Zeev B, Kramer U. Immunoglobulin treatment for severe childhood epilepsy. Pediatr Neurol. 2012 Jun;46(6):375-81 שורר מרכז הקורס בנוירו-אנטומיה, בית הספר לרפואה, אוניברסיטת בן-גוריון. שורר מרכז הקורס בנוירו-אנטומיה, בית הספר לפיזיותרפיה, אוניברסיטת בן-גוריון. שורר מתגורר בלהבים, נשוי, אב לחמישה ילדים. זמיר שורר, באתר ResearchGate התרגשות גדולה במחלקת ילדים היום בסורוקה (ראו: פרופ' זמיר שורר, מנהל היחידה לנוירולוגיה ילדים בסורוקה) (ידידי סורוקה) גלית יצחק-אוגנוב, ריטלין משפר הליכה בקרב קשישים (ממחקר שערכו חוקרים מאוניברסיטת בן-גוריון בנגב, (זמיר שורר מצוות המחקר), פורסם ב-"news 1", מחלקה ראשונה, 23 בנובמבר 2009) ממחקריו של שורר באתר PubMed פרופ' זמיר שורר מנהל היחידה לנוירולוגיית ילדים, באתר סורוקה מרכז רפואי אוניברסיטאי עודד בר-מאיר, "הנוירולוג משכונה ג': קריעת ים סוף האישית של פרופ' זמיר שורר, mynet באר שבע 2 באפריל 2018 בית הספר לרפואה ע"ש גולדמן בנגב, אוניברסיטת בן-גוריון "מצוקת הרופאים בדרום: רק נוירולוג אחד לכל ילדי האזור" nrg, תומר ולמר, 23 בנובמבר 2009 ד"ר זמיר שורר - סגל אקדמי, הפקולטה למדעי הבריאות, אוניברסיטת בן-גוריון בנגב
הגלקסיה הננסית אריה I

הגלקסיה הננסית אריה I, נקראת לפעמים גלקסיית אריה I, היא גלקסיה ננסית אליפסואידית שנמצאת בקבוצת הכוכבים אריה במרחק של כ-828,000 שנות אור ממערכת השמש והיא אחת מגלקסיות הלוויין הרחוקות ביותר של שביל החלב. הגלקסיה התגלתה בשנת 1950 על ידי אלברט וילסון ורוברט הארינגטון בתמונות שצולמו במצפה הכוכבים פאלומר, כשליש מעלה מצפון לכוכב הבהיר רגולוס. למרות שבהירות נראיתה של הגלקסיה היא מדרגה 10, קשה להבחין בה בשל קרבתה לרגולוס שאורו החזק מפריע לצפייה. גודלה הזוויתי של הגלקסיה הוא כ-11.5 דקות קשת שממרחקה שקול לקוטר של כ-2,760 שנות אור. מסתה מוערכת בכ-‎5.2×107‎ מסות שמש, כחצי אלפית ממסת שביל החלב, אך מסת הכוכבים הנראים שבה היא רק כ-‎5.5×106‎ מסות שמש, ונראה שהיא מורכבת ברובה מחומר אפל שטיבו אינו ידוע. מחקר שנערך ב-2020 העלה שבמרכז הגלקסיה ישנו חור שחור שמסתו כ-3 מיליון מסות שמש, דומה למסה של קשת A*, החור השחור שבמרכז גלקסיית שביל החלב, ומהווה למעלה מ-5 אחוזים ממסת הגלקסיה. עוצמת ההארה הכוללת שלה היא פי 5 מיליון מעוצמת ההארה של השמש, כך שהיא אחת מגלקסיות הלוויין הננסיות הבהירות ביותר. המתכתיות של כוכבי הגלקסיה היא כ-3.7% מזאת של השמש, מה שמראה שכוכבי הגלקסיה הם זקנים יחסית לכוכבי שביל החלב, אך שלא כמו רבות מבין גלקסיות הלוויין של שביל החלב, יצירת כוכבים חדשים המשיכה להתרחש בגלקסיה עד לפני כמיליארד שנים. מדיה וקבצים בנושא הגלקסיה הננסית אריה I בוויקישיתוף הגלקסיה הננסית אריה I, בבסיס הנתונים SIMBAD לגרמי שמיים אסטרונומיים SIMBAD: Leo I dSph Galaxy A. W. McConnachie: The Observed Properties of Dwarf Galaxies in and around the Local Group, The Astronomical Journal, Vol. 144, Iss. 1, article id. 4, p. 9 (2012) M. Mateo, E. W. Olszewski & M. G. Walker: The Velocity Dispersion Profile of the Remote Dwarf Spheroidal Galaxy Leo I: A Tidal Hit and Run?, The Astrophysical Journal, Vol. 675, Iss. 1, p. 221 (2008) R. G. Harrington & A. G. Wilson :Two New Stellar Systems in Leo, Publications of the Astronomical Society of the Pacific, Vol. 62, No. 365, p.118 (1950) A. W. McConnachie : The Observed Properties of Dwarf Galaxies in and around the Local Group, The Astronomical Journal, Vol. 144, Iss. 1, article id. 4, p. 22 (2012) M. J. Bustamante-Rosell, E. Noyola, K. Gebhardt, M. H. Fabricius, X. Mazzalay, J. Thomas & G. Zeimann: Dynamical Analysis of the Dark Matter and Central Black Hole Mass in the Dwarf Spheroidal Leo I, The Astrophysical Journal, 921:107 (2021) E. N. Kirby, G. A. Lanfranchi, J. D. Simon, J. G. Cohen & P. Guhathakurta: Multi-element Abundance Measurements from Medium-resolution Spectra. III. Metallicity Distributions of Milky Way Dwarf Satellite Galaxies, The Astrophysical Journal, Vol. 727, Iss. 2, article id. 78, p. 9 (2011) M. Mateo, E. W. Olszewski & M. G. Walker: The Velocity Dispersion Profile of the Remote Dwarf Spheroidal Galaxy Leo I: A Tidal Hit and Run?, The Astrophysical Journal, Vol. 675, Iss. 1, p. 230 (2008)
הגלקסיה הננסית אריה II

הגלקסיה הננסית אריה II, נקראת גם גלקסיית אריה B ולפעמים גלקסיית אריה II, היא גלקסיה ננסית אליפסואידית שנמצאת בקבוצת הכוכבים אריה במרחק של כ-760,000 שנות אור ממערכת השמש והיא אחת מגלקסיות הלוויין הרחוקות ביותר של שביל החלב. הגלקסיה התגלתה בשנת 1950 על ידי אלברט וילסון ורוברט הארינגטון בתמונות שצולמו במצפה הכוכבים פאלומר, כ-1.6 מעלות מצפון לכוכב הבהיר דנבולה. גודלה הזוויתי של הגלקסיה הוא כ-6 דקות קשת שממרחקה שקול לקוטר של כ-1,350 שנות אור. מסתה מוערכת בכ-‎4.3×107‎ מסות שמש, כ-100 מיליוניות ממסת שביל החלב, אך מסת הכוכבים הנראים שבה היא רק כ-740,000 מסות שמש, ונראה שהיא מורכבת ברובה מחומר אפל שטיבו אינו ידוע. עוצמת ההארה הכוללת שלה היא פי 630,000 מעוצמת ההארה של השמש, והמתכתיות של כוכבי הגלקסיה היא כ-2.4% מזאת של השמש, מה שמראה שכוכבי הגלקסיה הם זקנים יחסית לכוכבי שביל החלב. מדיה וקבצים בנושא הגלקסיה הננסית אריה II בוויקישיתוף הגלקסיה הננסית אריה II, בבסיס הנתונים SIMBAD לגרמי שמיים אסטרונומיים SIMBAD: Leo II Galaxy A. W. McConnachie: The Observed Properties of Dwarf Galaxies in and around the Local Group, The Astronomical Journal, Vol. 144, Iss. 1, article id. 4, p. 9 (2012) M. G. Walker, M. Mateo, E. W. Olszewski, O. Y. Gnedin, X. Wang, B. Sen & M. Woodroofe: Velocity Dispersion Profiles of Seven Dwarf Spheroidal Galaxies, The Astrophysical Journal, Vol. 667, Iss. 1, pp. L55 (2007) R. G. Harrington & A. G. Wilson :Two New Stellar Systems in Leo, Publications of the Astronomical Society of the Pacific, Vol. 62, No. 365, p.118 (1950) A. W. McConnachie : The Observed Properties of Dwarf Galaxies in and around the Local Group, The Astronomical Journal, Vol. 144, Iss. 1, article id. 4, p. 22 (2012) E. N. Kirby, G. A. Lanfranchi, J. D. Simon, J. G. Cohen & P. Guhathakurta: Multi-element Abundance Measurements from Medium-resolution Spectra. III. Metallicity Distributions of Milky Way Dwarf Satellite Galaxies, The Astrophysical Journal, Vol. 727, Iss. 2, article id. 78, p. 9 (2011)
סוזן טורטלוט

סוזן ו. טורטלוט (באנגלית: Suzanne W. Tourtellotte;‏ 11 בינואר 1945 - 20 ביוני 2013), הייתה אסטרונומית אמריקאית ומדענית פלנטרית חוקרת באוניברסיטת ייל. טורטלוט הייתה שותפה בגילויים של 15 גופים טרנס-נפטוניים וכוכבי לכת מינוריים. טורטלוט סיימה תואר ראשון מהמכון הטכנולוגי של מסצ'וסטס בשנת 1966, וקיבלה תואר שני מאוניברסיטת ייל בשנת 1967. היא המשיכה ללימודי דוקטורט בביוכימיה מאוניברסיטת פרינסטון בשנת 1971. החל משנת 1998 היא הייתה אחראית על ניהול המידע במחלקה לאסטרונומיה של אוניברסיטת ייל, עבור פרויקטי YALO ו-SMARTS. עבדה במשותף עם בראד שפר ודייוויד רבינוביץ על עיבוד המידע שמגיע מצילומי הירח נראיד של נפטון וחישוב זמן המחזור שלו. בשנת 2003 יחד עם דייוויד רבינוביץ, וברד ומרתה שפר, היא חקרה את אופי הסיבוב והחזרים של גופים בחגורת קוויפר. היא עבדה במצפה הכוכבים לה סילה במסגרת קמפיין חיפוש אחר גופים בחגורת קוויפר (Quest KBO Survey). טורטלוט הייתה חברת סגל במכללת אלברטוס מגנוס (Albertus Magnus College) עד שנת 2008. היא הייתה חוקרת במחלקת האסטרונומיה של אוניברסיטת ייל עד מותה. טורטלוט נפטרה בגיל 68 בהמדן, קונטיקט, ארצות הברית. טורטלוט מוכרת כשותפה בגילויים של 15 כוכבי לכת מינוריים במהלך תגליות שבוצעו על ידי מצפה הכוכבים לה סילה בצ'ילה ב-2010. התגליות במשותף עם החוקרים דייוויד רבינוביץ ומג שוומב. מאמרים של סוזן טורטלוט שפורסמו בResearch Gate "Suzanne Tourtellotte Obituary - Hamden, Connecticut". Tributes.com. נבדק ב-2015-04-06. "Memorial: Suzanne Tourtellotte *71". Princeton Alumni Weekly. נבדק ב-22 במרץ 2018. {{cite web}}: (עזרה) Schaefer, Bradley E.; Tourtellotte, Suzanne W.; Rabinowitz, David L.; Schaefer, Martha W. (2008). "Nereid: Light curve for 1999–2006 and a scenario for its variations". Icarus. 196 (1): 225–240. arXiv:0804.2835. Bibcode:2008Icar..196..225S. doi:10.1016/j.icarus.2008.02.025. מג שוומב. "The La Silla QUEST KBO Survey, Science Team". נבדק ב-22 במרץ 2018. {{cite web}}: (עזרה) "רשימת מגלים של כוכבי לכת מינוריים (לפי מספר הגופים שגילו)". Minor Planet Center. 20 באוגוסט 2016. נבדק ב-4 באפריל 2018. {{cite web}}: (עזרה) אודות (316179) 2010 EN65 באתר JPL אודות (445473) 2010 VZ98 באתר JPL
תסקילוזאורוס

תסקילוזאורוס (שם מדעי: Thescelosaurus; מילולית: "לטאה אלוהית/מופלאה") הוא סוג של דינוזאור מקבוצת בעלי אגן דמוי עוף שחי בשלהי תקופת הקרטיקון לפני 68 עד 66 מיליון שנה באמריקה הצפונית. ממצאיו התגלו לראשונה באלברטה, קנדה וכן בויומינג, דקוטה הדרומית, מונטנה ועוד. זה היה יצור קטן באורך 2.5–4 מטרים והיה נראה כמו היפסילופודון, ובעבר אף היה חלק מסוג זה אך מיונים מאוחרים הכלילו אותו בסוג שונה. נמצאו 3 מינים שלו. יצורים אלה היו בעלי זנב ארוך, ראש קטן בעל מקור וכפות בעלות אצבעות קטנות. הוא היה אצן שנמלט מטורפים גדולים יותר. מאובני היצור נמצאו באזור של אבני נחלים כך שייתכן שהוא חי בקרבת נחלים או לפחות מת בתוכם. הוא חי גם ביערות של מחטניים כמו טקסודיון, גינקו דו-אונתי, שרכים ובעלי פרחים. לצידו נמצאו הדינוזאורים האחרונים בעולם, כולל טריצרטופס וטירנוזאורוס. דינוזאור זה תואר בשנת 1913 על ידי הפלאונטולוג צ'ארלס ו. גילמור. דינוזאור זה הופיע במשחק Jurassic Park: Operation Genesis. מדיה וקבצים בנושא תסקילוזאורוס בוויקישיתוף תסקילוזאורוס, באתר GBIF (באנגלית)
ליסה רוברטס גילאן

ליסה רוברטס גילאן (באנגלית: Lisa Roberts Gillan; נולדה ב-1 בינואר 1965) היא שחקנית ומפיקה אמריקאית. היא אחותם של השחקנים אריק רוברטס וג'וליה רוברטס, ודודתה של השחקנית אמה רוברטס. נולדה בדיקייטר שבג'ורג'יה. הוריה, בטי לו ברדמוס (1934-2015) וולטר גריידי רוברטס (1933–1977), שהיו בתחילת דרכם שחקנים ומחזאים, נפגשו בעת סיור הפקה של "George Washington Slept Here" עבור כוחות הביטחון. בשנת 1963 הקימו יחדיו את סדנת השחקנים והסופרים של אטלנטה באטלנטה שבג'ורג'יה. אמה של רוברטס הפכה למזכירה של כנסייה ולסוכנת נדל"ן, ואביה לאיש מכירות של שואבי אבק. הם הגישו תביעת גירושין בשנת 1971 והתגרשו בתחילת 1972. אחיה של ליסה, אריק, נשאר עם אבא שלו באטלנטה, מנוכר מאחיותיו. שיחקה בסרטים כמו "צרות בכותרות" (1994), "משהו לדבר עליו" (1995), "תפוס את הכלה" (1999), "יפה במנהטן" (2002), "חיוך של מונה ליזה" (2003) ו"המהפך של הלן" (2004). היא הפיקה את הסרט "אין מה להפסיד" (1995) שבו גם שיחקה תפקיד קטן; שחקנים אחרים היו אדריאן ברודי וטוני גילאן. כמו כן, הופיעה בתפקיד אורח בסיטקום המצליח "חברים" בפרק שבו התארחה גם אחותה, ג'וליה רוברטס. בשנת 2011 שיחקה את השתקפותה של אחותה ג'וליה במראת קסמים בסרט "מראה מראה", המבוסס על סיפורה של שלגיה. היא נשואה לשחקן טוני גילאן. ליסה רוברטס גילאן, במסד הנתונים הקולנועיים IMDb (באנגלית) ליסה רוברטס גילאן, באתר AllMovie (באנגלית) ליסה רוברטס גילאן, במסד הנתונים הקולנועיים KinoPoisk (ברוסית) "Famous Family Tree: Julia Roberts". אורכב מהמקור ב-7 במאי 2006. {{cite web}}: (עזרה)תחזוקה - ציטוט: bot: original URL status unknown (link) "Julia: Her Life", James Spada. St Martin's Press, New York. Page 32 "אין מה להפסיד", במסד הנתונים הקולנועיים IMDb (באנגלית) Gliatto, Tom (15 בספטמבר 2003). "My Sibling, the Star". People. אורכב מ-המקור ב-22 בפברואר 2014. ...actress Lisa Roberts Gillan, 38 ... {{cite news}}: (עזרה)
דידלפודון

דידלפודון (שם מדעי: Didelphodon) הוא סוג נכחד של יונק קדום שחי בתקופת הקרטיקון שחי באמריקה הצפונית. הוא מקורב ליונקי הכיס ובעבר נחשב לקרוב האופוסומיים, אך בהווה משויך למשפחה נכחדת השייכת לקבוצת המטאתריה. יונק זה הגיע לאורך 12.5 ס"מ ולמשקל של 5 ק"ג והיה קטן בהרבה מרוב היצורים בתקופתו. הוא היה דומה לאופוסום המודרני והיו לו מלתעות גדולות, בעלות כוח נשיכה חזק, המותאמות לאכילת בשר עם שיניים המותאמות לנגיסה, אך חסרות התמחות בדומה לצבועים, כך שהוא היה ניזון גם מחרקים, פירות וכדומה. הגיוני מאוד שהיצור היה אוכל-כול אופורטוניסט. מבנה גופו הזכיר את הלוטרות אך לא ברור אם הוא היה יצור מיימי. הדידלפודון חי בסוף תקופת הקרטיקון לפני 66–77 מיליון שנה, סמוך לסוף עידן המזוזואיקון. הוא התגלה בחפירות במונטנה, וויומינג, בססקצ'ואן ובאלברטה. לא ידוע איך חי אך יכול להיות שהיה אוכל בשר שניזון מביצי וצאצאי דינוזאורים וממגוון מזונות נוספים. השם מורכב מ"Didelph[is]", שמשמעו אופוסום, בתוספת "ὀδών" (ההגייה היא odōn), מילה שמשמעותה ביוונית היא שן. יונק קדום זה תואר על ידי החוקר עותניאל צ'ארלס מארש ב-1889. יונק קדום זה הופיע בסדרה ללכת עם דינוזאורים. יונאקומיס - יונק מטאתרי שהתקיים באלסקה באותו זמן. מדיה וקבצים בנושא דידלפודון בוויקישיתוף דידלפודון, באתר האנציקלופדיה של החיים (באנגלית) דידלפודון, באתר GBIF (באנגלית)
פארקוזאורוס

פארקוזאורוס (שם מדעי: Parksosaurus) הוא סוג של דינוזאור מסדרת בעלי אגן דמוי עוף שחי בשלהי תקופת הקרטיקון והיה קרוב משפחתו של התסקילוזאורוס. דינוזאור זה נקרא על שמו של הפלאונתולוג ויליאם פארקס (William Parks). דינוזאור זה נמצא ב"תצורות קרניון הפרסה" באלברטה, קנדה. הוא היה קטן באורך 2.5 מ' ומשקל 4–5 ק"ג. הוא דמה להיפסילופודון או אולי נכלל בקבוצה שונה שקדמה לאורניתופודה והיה מהמאוחרים ביותר ביצורים דמויי האורניתופודים שאינם הדרוזאוריים. הוא היה אוכל עשב דו-רגלי עם זנב ארוך ולסתותיו הקצרות דמו למקור. היו לו זרועות קצרות וייתכן שגם נוצות. דינוזאור זה תואר על ידי הפלאונטולוג צ'ארלס מורטרם שטרנברג ב-1937. הפארקוזאורוס נראה בסרט ללכת בין דינוזאורים בתור דינוזאור צמחוני. ייתכן שהוא מופיע גם בסדרה ללכת עם דינוזאורים בפרק האחרון, כאורניתופוד לא מזוהה שנרדף בידי דרומזאורוס. בנוסף הוא מופיע באחד מפרקי המסע לעמק החלומות. מדיה וקבצים בנושא פארקוזאורוס בוויקישיתוף פארקוזאורוס, באתר האנציקלופדיה של החיים (באנגלית) פארקוזאורוס, באתר GBIF (באנגלית)
צ'ירוסטנוטס

צ'ירוסטנוטס (שם מדעי: Chirostenotes; מילולית: "בעל ידיים צרות") הוא סוג של דינוזאור מקבוצת התרופודה. הוא חי בתקופה קרטיקון עליון לפני 76.5 מיליון שנה. מאובניו נמצאו באלברטה, קנדה ותוארו בשנת 1924 על ידי הפלאונטולוג צ'ארלס ו. גילמור. יצור זה היה קרוב רחוק של האובירפטור ממונגוליה, אך היה שייך למשפחה אחרת - קנגנתיים. הוא הגיע לאורך של שני מטרים, והיה בעל צוואר ארוך, מקור קרני המופנה מעלה ובקצהו כרבולת וזרועות ארוכות. מחקרים מאוחרים מעריכים שגופו היה מכוסה נוצות והוא נראה כמו עוף לא מעופף גדול. יצור זה היה ניזון ממגוון מזונות מהחי ומהצומח. מקורו מכיל רק שיניים בודדות וחלשות, והוא לא היה טורף חזק. ייתכן שהוא חטף טרף קטן כמו חרקים, זוחלים ודו-חיים מהקרקע. דינוזאור זה הופיע בסרט ללכת בין דינוזאורים ובסדרה הדינוזאורים!. מדיה וקבצים בנושא צ'ירוסטנוטס בוויקישיתוף צ'ירוסטנוטס, באתר GBIF (באנגלית)
יאיר קריידמן

יאיר קריידמן (נולד ב-1 בנובמבר 1932 בחיפה) הוא שחמטאי ישראלי בדרגת רב-אמן. היה השחמטאי יליד ישראל הראשון שקיבל תואר זה. קריידמן למד לשחק שחמט בגיל 11 מאחיו הבוגר. בשנת 1950, בגיל 18, השתתף באליפות ישראל לנוער וחלק את המקום הראשון, אך לאחר התרת שוויון נקודות סיים במקום השני לאחר רפי פרסיץ. לאחר שרותו בצה"ל התחיל לעבוד בהנהלת חשבונות ובמקביל לשחק במועדון שחמט החיפאי. בשנת 1957 קריידמן עבר לתל אביב והתחיל לשחק במועדון שחמט המקומי. הוא השתתף בקביעות באליפויות ישראל בשחמט החל משנת 1957 והישגו הטוב ביותר היה המקום השני [דרושה הבהרה]. היה חבר נבחרת ישראל בין השנים 1958–1976. בשנות ה-60 של המאה ה-20 קריידמן החל לשחק בתחרויות בינלאומיות ובשנת 1964 הוענקה לו דרגת אמן בינלאומי. בשנת 1976 הפך לרב אמן. עבד שנים רבות במשרד האוצר ובשנת 1995 היה הממונה על הביטוח. בשנת 2004 הוא היה חבר בנבחרת ישראל (יחד עם מארק צייטלין, יעקב מוריי וידעאל סטפק), שזכתה באליפות העולם לקבוצות סניורים. שימש בתפקידים מגוונים בהאיגוד הישראלי לשחמט. נכון לאפריל 2018, בקרב גילאי 85 ומעלה קריידמן מדורג ראשון בעולם, לפי מד כושר והוא רב-האמן הוותיק ביותר בישראל.[דרוש מקור] בין השנים 1958 ל-1976 השתתף קריידמן ב-10 אולימפיאדות שחמט: מדיה וקבצים בנושא יאיר קריידמן בוויקישיתוף יאיר קריידמן, באתר צ'סגיימס (באנגלית) יאיר קריידמן, באתר פיד"ה (באנגלית) יאיר קריידמן, באתר האיגוד הישראלי לשחמט אלעזר לוין, ‏יאיר קריידמן, יועצו של שורר - מעניק יעוץ גם לחברות ביטוח, באתר גלובס, 20 בינואר 1997 סיון חדד, ראיון עם יאיר קריידמן, באתר האיגוד הישראלי לשחמט, 21 ביולי 2013 Kraidman, Yair - Men's Chess Olympiads, באתר אולימפבייס (באנגלית)
RTVi

RTVi (ברוסית: Ар-ти-ви-ай; ראשי תיבות: Русское ТелеВидение Интернешнл; באנגלית: Russian TeleVision International; מילולית: "טלוויזיה רוסית בינלאומית"; עד 2002 נודע בשם NTV International‏, ברוסית НТВ-Интернешнл) הוא ערוץ טלוויזיה עצמאי ברוסית, המשודר מארצות הברית אם כי נקלט דרך הלוויין גם במדינות אחרות, לרבות רוסיה וישראל. על פי הערכות, כ-25 מיליון איש צופים בערוץ. הערוץ הוקם על ידי קבוצת מדיה מוסט, שבבעלות ולדימיר גוסינסקי ולאחר נובמבר 2002 הפך לערוץ עצמאי. מדיה וקבצים בנושא RTVi בוויקישיתוף אתר האינטרנט הרשמי של RTVi RTVi, ברשת החברתית פייסבוק RTVi, ברשת החברתית אקס (טוויטר) RTVi, ביישום טלגרם RTVi, ברשת החברתית אינסטגרם RTVi, ברשת החברתית VK RTVi, סרטונים בערוץ היוטיוב ארכיון אתר האינטרנט הרשמי של NTV International שרה זלצר, ‏לקראת עליית הערוץ הייעודי ברוסית: ערוץ NTV משנה שמו ל-RTV ומחליף לוגו, באתר גלובס, 29 באוקטובר 2002 В России создается мультимедийный проект «Эхо», NEWSru.com Роскомнадзор - Перечень наименований зарегистрированных СМИ Как смотреть RTVi, RTVi ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
רכס הומראן

רכס הומראן או רכס הואומראן (באנגלית: Homerun Range) הוא רכס הרים שכיוונו - צפון-מערב - דרום-מזרח, מזרחית לרכס אוורט, הרכס מהווה את מוצאם של קרחון אבה וקרחון טאקר; הרכס הוא חלק מהרי האדמירליות בארץ ויקטוריה שבאנטארקטיקה.  אורכו של הרכס 45 קילומטרים, ורוחבו בין 3 ל-11 קילומטרים.  גובהו הממוצע של הרכס 1,870 מטרים מעל פני הים. הרכס כולל את הר לרשה (שגובהו 2,040 מטרים מעל פני הים), ואת הר שלטון (שגובהו 2,485 מטרים מעל פני הים). הרכס נקרא על שם "מצוק הומראן" (Homerun Bluff)- שמו של מצוק שסימן עבור משלחת החקר של פדרציית מועדוני טיפוס ההרים הארקטית של ניו זילנד ( New Zealand Federated Mountain Clubs Antarctic Expedition) את נקודת החזרה שלהם במהלך מסע המחקר (הנקודה שסימנה את המקום בו עליהם להסתובב ולשוב חזרה אל בסיס סקוט במסע המחקר שלהם שנערך בין השנים 1962–1963). הרכס מופה על ידי משלחת הסקר הגאולוגי של ארצות הברית, בהתבסס על סקרי מחקר ותצלומי אוויר שבוצעו על ידי צי ארצות הברית בין השנים 1960-1963. • R. L. Oliver, P. R. James, J. B. Jago, Antarctic Earth Science, P 110 רכס הומראן באתר הסקר הגאולוגי של ארצות הברית רכס הומראן באתר הגאזט האנטארקטי של ממשלת ניו זילנד תצלום לוויין של רכס הומראן נתוני זריחה ושקיעה עדכניים, ותחזית מזג אוויר עדכנית עבור רכס הומראן תחזית מזג אוויר עדכנית עבור רכס הומראן מידע גאוגרפי והיסטורי מידע גאוגרפי
פיט ריקטס

ג'ון פיטר ריקטס (באנגלית: John Peter Ricketts; נולד ב-19 באוגוסט 1964) הוא איש עסקים ופוליטיקאי אמריקאי, המכהן כחבר הסנאט של ארצות הברית מטעם מדינת נברסקה מאז ינואר 2023. הוא מונה לתפקידו כסנאטור כממלא מקומו של הסנאטור הפורש בן סאס, בידי המושל ג'ים פילן. ריקטס, חבר המפלגה הרפובליקנית, כיהן כמושל נברסקה בשנים 2023-2015. לו ולמשפחתו יש מניות בניהול קבוצת הבייסבול שיקגו קאבס. ריקטס נולד ב-19 באוגוסט 1964 בדרום מזרח נברסקה, הבכור מבין ארבעה ילדים. אביו של ריקטס היה איש עסקים ואמו הייתה מורה. ריקטס גמר את לימודיו התיכוניים בשנת 1982. בשנת 1986 סיים לימודי תואר ראשון בביולוגיה באוניברסיטת שיקגו, שם למד גם תואר שני בשיווק ובמנהל עסקים ב-1991. לאחר לימודיו, חזר ריקטס לאומהה והחל לעבוד כיועץ עסקי. התחתן בשנת 1997. בשנים 2007–2013 עבד בארגון AEI ובוועדה הרפובליקנית הלאומית שבה היה חבר במועצה הארצית. בשנת 2006 ניסה להתמודד על מקום בסנאט של ארצות הברית. הוא אמנם ניצח בפריימריז המפלגתיים וזכה לתמיכה מנשיא ארצות הברית ג'ורג' ווקר בוש וסגנו דיק צ'ייני, אך הפסיד בבחירות הכלליות לסנטור המכהן בן נלסון. הקמפיין שלו התאפיין במצע שמרני- ליברליזם כלכלי, התנגדות לנישואים חד-מיניים ולהפלות. קמפיין זה היה היקר ביותר בתולדות נברסקה. בבחירות למושל נברסקה שנערכו בנובמבר 2014 זכה ריקטס ברוב של כ-57%. הוא נכנס לתפקידו ב-8 בינואר 2015. כמושל, ניסה ריקטס למנוע את ביטול עונש המוות. בסופו של דבר רוב תושבי נברסקה הכריעו במשאל עם בעד שמירת עונש המוות. ריקטס היה מנוע מלכהן בכהונה שלישית ברצף, ולקראת בחירות 2022 הודיע על תמיכה במועמד ג'ים פילן. בראשית ינואר 2023 התפטר הסנאטור בן סאס ממושבו בסנאט, ובעקבות זאת החליט המושל פילן למנות את ריקטס לממלא מקומו של סאס. כהונתו של ריקטס בסנאט החלה ב-12 בינואר 2023. הודיע כי בכוונתו להתמודד בבחירות המיוחדות על מושבו בסנאט בנובמבר 2024 וכן לכהונה מלאה בבחירות ב-2026 . מדיה וקבצים בנושא פיט ריקטס בוויקישיתוף אתר האינטרנט הרשמי של פיט ריקטס פיט ריקטס, באתר המדריך הביוגרפי של הקונגרס של ארצות הברית (באנגלית) פיט ריקטס, ברשת החברתית פייסבוק פיט ריקטס, ברשת החברתית אקס (טוויטר) פיט ריקטס, ברשת החברתית אינסטגרם פיט ריקטס, סרטונים בערוץ היוטיוב דון וולטון, Ricketts rolls to victory, באתר Lincoln Journal Star‏, 4 בנובמבר 2014 (באנגלית) ריד ג'. אפסטיין ומאגי אסטור, Pete Ricketts Will Be Nebraska’s Next Senator, Replacing Ben Sasse, באתר הניו יורק טיימס, 12 בינואר 2023 (באנגלית) Ricketts tapped to fill Nebraska’s open Senate seat, ‏01/12/2023
אדוארד גופלד

אדוארד גופלד (ברוסית: Эдуард Гуфельд‏; 19 במרץ 1936 קייב – 23 בספטמבר 2002 לוס אנג'לס) היה שחמטאי אמריקאי ממוצא יהודי-אוקראיני-סובייטי. הוא היה ידוע בעיקר כמאמן של אלופת העולם בשחמט, מאיה צ'יבורדאנידזה, וכמחבר ספרי שחמט. גופלד נולד בקייב, בירת אוקראינה. בילדותו שיחק שחמט וכדורגל. בגיל 17 הוא זכה באליפות אוקראינה בשחמט לנוער. בשנת 1978 עבר להתגורר לטביליסי, והיה המאמן האישי של מאיה צ'יבורדנידזה במשך שנים. במקביל, הוא היה מאמן של נבחרת הנשים של גאורגיה בשחמט ומאמן נבחרת הנשים של ברית המועצות. גופלד השתתף במספר אליפויות ברית המועצות בשחמט, והישגו הטוב ביותר היה בשנת 1963 כאשר הוא חלק את מקומות 7–8. גופלד כתב עשרות ספרי שחמט שתורגמו למספר שפות. הוא היה חבר בוועדות של פיד"ה. לאחר התפרקות ברית המועצות היגר לארצות הברית, ופתח שם בית ספר לשחמט. אדוארד גופלד, באתר צ'סגיימס (באנגלית) דיאן לוב מקליין, אדוארד גופלד, 66, רב-אמן וכתב שחמט, באתר הניו יורק טיימס, 22 בספטמבר 2002 (באנגלית) ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
הנרי מקמסטר

הנרי מקמסטר (באנגלית: Henry McMaster, נולד ב-27 במאי 1947) הוא עורך דין ופוליטיקאי אמריקאי מן המפלגה הרפובליקנית המשמש מאז ינואר 2017 כמושל קרוליינה הדרומית ה-117. בשנים 2015–2017 כיהן מקמסטר כסגן המושלת ניקי היילי (אשר התפטרה מתפקידה על מנת להיות שגרירת ארצות הברית באומות המאוחדות. מקמסטר הוא האדם המבוגר ביותר שכיהן בתפקיד זה, היה בן 69 שנים ו-8 חודשים בהשבעתו. מקמסטר נולד ב-27 במאי 1947 בקולומביה שבקרוליינה הדרומית. עבד כעורך דין המתמחה בעיקר בענייני סמים. בשנת 1969 סיים תואר ראשון בהיסטוריה. בשנת 1973 סיים לימודי משפטים. באותן השנים הוא שירת כתקופה קצרה בשירות המילואים של צבא ארצות הברית. ב-4 בנובמבר 2014 נבחר לשמש כסגן מושלת המדינה עם כ-58.8% מקולות הבוחרים. זו הייתה הפעם האחרונה בה מושלים וסגניהם נבחרו בנפרד במדינה. בשנת 2016 היה מקמסטר לתומך נלהב של המועמד לנשיאות ארצות הברית דונלד טראמפ. לאחר היבחרו, הכריז טראמפ כי בכוונתו למנות את היילי לשגרירת ארצות הברית באומות המאוחדות, מה שגרם למינויו של מקמאסטר לתפקיד המושל. הוא ידוע בשל תמיכתו בזכות לשאת נשק. בבחירות 2018, נבחר לכהונה מלאה לתפקיד מושל קרוליינה הדרומית. בבחירות 2022, נבחר שוב להתמודד מטעם המפלגה הרפובליקנית לכהונה שנייה מול המועמד הדמוקרטי, ג'ו קנינגהם. מדיה וקבצים בנושא הנרי מקמסטר בוויקישיתוף אתר האינטרנט הרשמי של הנרי מקמסטר הנרי מקמסטר, ברשת החברתית פייסבוק הנרי מקמסטר, ברשת החברתית אקס (טוויטר) הנרי מקמסטר, סרטונים בערוץ היוטיוב
הר שלטון

הר שֶׁלטוֹן (באנגלית: Mount Shelton) הוא הר הממוקם מערבית למוצאו של קרחון ראסטורפר, במזרח רכס הומראן בהרי האדמירליות שבאנטארקטיקה.  גובהו של ההר 2,485 מטרים מעל פני הים. ההר מופה לראשונה על ידי משלחת החקר של הסקר הגאולוגי של ארצות הברית, בהתבסס על סקרי מחקר ועל תצלומי אוויר שבוצעו על ידי צי ארצות הברית בין השנים 1960–1963. שמו של ההר ניתן לו על ידי הוועדה המייעצת לשמות אנטארקטיים, והוא נקרא על שם ג'ון אי שלטון (John E. Shelton), שהיה מטאורולוג בתחנת האלט במסגרת תוכנית המחקר האנטארקטית של ארצות הברית בין השנים 1964–1965. הר שלטון באתר הסקר הגאולוגי של ארצות הברית הר שלטון באתר גאזט SCAR של ממשלת אוסטרליה מידע גאוגרפי והיסטורי מידע גאוגרפי
תחרות השחמט לזכר טל

תחרות השחמט לזכר טל היא תחרות על בשחמט לזכר אלוף העולם השמיני, מיכאל טל. היא נערכת מדי שנה החל מ-2006 במוסקבה, בירת רוסיה, בהשתתפות השחמטאים החזקים בעולם. בשנים 2014 ו-2018 נערכו תחרויות בשחמט מהיר או בזק. ערך זה הוא קצרמר בנושא שחמט. אתם מוזמנים לתרום לוויקיפדיה ולהרחיב אותו.